ย่านชุมชนเก่า: ศรีเทพ
ที่อยู่: ตำบลศรีเทพ อำเภอศรีเทพ จังหวัดเพชรบูรณ์ ภาคกลาง
ลักษณะสำคัญ: ศรีเทพ เป็นชุมชนความทรงจำ และชุมชนที่อยู่โดยรอบโบราณสถาน ซากเมืองโบราณนี้ถูกพบครั้งแรกในขณะที่สมเด็จกรมพระยาดำรงราชานุภาพเดินทางไปตรวจราชการมณฑลเพชรบูรณ์ ใน พ.ศ. 2448 ลักษณะของเมืองโบราณมีคูน้ำและกำแพงดินขนาดใหญ่มากล้อมรอบ เป็นรูปวงกลมซ้อนกันอยู่ 2 วง ซึ่งสันนิษฐานกันว่าแนวคูเมือง กำแพงเมืองที่ซ้อนกันนั้น จะเป็นการขยายตัวของชุมชนในภายหลัง เป็นพื้นที่ชุมชนอยู่ทางด้านทิศตะวันตกของอุทยานประวัติศาสตร์ศรีเทพ บ้านเรือนส่วนใหญ่เป็นรูปแบบสมัยใหม่ ปลูกกระจายอยู่ทั้งพื้นที่ของชุมชน ไม่พบบ้านเรือนรูปแบบโบราณหลงเหลืออยู่ ส่วนใหญ่ประกอบอาชีพค้าขายและรับจ้างทั่วไป